CELEX: 62008TA0107
Language: el
Date: 2011-11-30 00:00:00
Title: Υπόθεση T-107/08: Απόφαση του Γενικού Δικαστηρίου της 30ής Νοεμβρίου 2011 — Transnational Company «Kazchrome» και ENRC Marketing κατά Συμβουλίου και Επιτροπής (Ντάμπινγκ — Εισαγωγές πυριτιομαγγανίου καταγωγής Κίνας και Καζακστάν — Προσφυγή ακυρώσεως — Τιμή εξαγωγής — Σύγκριση τιμής εξαγωγής και κανονικής αξίας — Υπολογισμός του περιθωρίου υποτιμολογήσεως — Εξωσυμβατική ευθύνη)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/48
            
         
      Απόφαση του Γενικού Δικαστηρίου της 30ής Νοεμβρίου 2011 — Transnational Company «Kazchrome» και ENRC Marketing κατά Συμβουλίου και Επιτροπής
      (Υπόθεση T-107/08) (1)
      
      (Ντάμπινγκ - Εισαγωγές πυριτιομαγγανίου καταγωγής Κίνας και Καζακστάν - Προσφυγή ακυρώσεως - Τιμή εξαγωγής - Σύγκριση τιμής εξαγωγής και κανονικής αξίας - Υπολογισμός του περιθωρίου υποτιμολογήσεως - Εξωσυμβατική ευθύνη)
      (2012/C 25/91)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες-ενάγουσες: Transnational Company «Kazchrome» AO (Aktioubé, Καζακστάν)· και ENRC Marketing AG (Kloten, Ελβετία) (εκπρόσωποι: αρχικώς L. Ruessmann και A. Willems, στη συνέχεια A. Willems και S. De Knop, δικηγόροι)
      
         Καθών-εναγομένων: Συμβούλιο της Ευρωπαϊκής Ένωσης (εκπρόσωποι: αρχικώς J.-P. Hix επικουρούμενος από τους G. Berrisch και G. Wolf, δικηγόροι, στη συνέχεια J.-P. Hix και B. Driessen, επικουρούμενοι από τον G. Berrisch, δικηγόρο)· και Ευρωπαϊκή Επιτροπή (εκπρόσωποι: H. van Vliet και K. Talabér-Ritz)
      
         Παρεμβαίνουσα υπέρ των καθών-εναγομένων: Euroalliages (Βρυξέλλες, Βέλγιο) (εκπρόσωποι: J. Bourgeois, Y. van Gerven και N. McNelis, δικηγόροι)
      
         Αντικείμενο
      
      Αφενός, αίτημα ακυρώσεως του κανονισμού (ΕΚ) 1420/2007 του Συμβουλίου, της 4ης Δεκεμβρίου 2007, για την επιβολή οριστικού δασμού αντιντάμπινγκ στις εισαγωγές πυριτιομαγγανίου καταγωγής Λαϊκής Δημοκρατίας της Κίνας και Καζακστάν και για [τον] τερματισμό της διαδικασίας για τις εισαγωγές πυριτιομαγγανίου καταγωγής Ουκρανίας (ΕΕ L 317, σ. 5), όσον αφορά τις εισαγωγές πυριτιομαγγανίου που παράγει η Transnational Company «Kazchrome» AO, και, αφετέρου, αποζημιωτικό αίτημα.
      
         Διατακτικό
      
      
                  1)
               
               
                  Το άρθρο 1 του κανονισμού (ΕΚ) 1420/2007 του Συμβουλίου, της 4ης Δεκεμβρίου 2007, για την επιβολή οριστικού δασμού αντιντάμπινγκ στις εισαγωγές πυριτιομαγγανίου καταγωγής Λαϊκής Δημοκρατίας της Κίνας και Καζακστάν και για [τον] τερματισμό της διαδικασίας για τις εισαγωγές πυριτιομαγγανίου καταγωγής Ουκρανίας, ακυρώνεται, καθόσον εφαρμόζεται στις εισαγωγές πυριτιομαγγανίου που παράγει η Transnational Company «Kazchrome» AO.
               
            
                  2)
               
               
                  Η προσφυγή-αγωγή απορρίπτεται κατά τα λοιπά.
               
            
                  3)
               
               
                  Οι Transnational Company «Kazchrome» και ENRC Marketing AG φέρουν το ήμισυ των δικών τους δικαστικών εξόδων καθώς και τα έξοδα της Ευρωπαϊκής Επιτροπής.
               
            
                  4)
               
               
                  Το Συμβούλιο της Ευρωπαϊκής Ένωσης φέρει το ήμισυ των δικαστικών εξόδων της Transnational Company «Kazchrome» και της ENRC Marketing καθώς και τα δικά του έξοδα.
               
            
                  5)
               
               
                  Η Euroalliages φέρει τα δικά της δικαστικά έξοδα.
               
            
         (1)  ΕΕ C 116 της 9.5.2008.